



Κάποιοι κάνουν λόγο για «το μεροκάματο του τρόμου» όταν αναφέρονται στους διανομείς, ή ευρέως γνωστούς ως «ντελιβεράδες», όμως το μεροκάματο μπορεί να αποδειχθεί μοιραίο για τα παιδιά αυτά που προσπαθούν να επιβιώσουν. Την Τρίτη το πρωί κατέληξε ένας 19χρονος διανομέας στη Θεσσαλονίκη, ο οποίος νοσηλευόταν στο Ιπποκράτειο Νοσοκομείο, μετά από τροχαίο δυστύχημα.Το μηχανάκι που οδηγούσε ο νεαρός συγκρούστηκεπλαγιομετωπικά με διερχόμενο όχημα εν ώρα εργασίας.Για τον θάνατό του εξέδωσε ανακοίνωση η Επιτροπή Αγώνα Διανομέων. Σύμφωνα με τους διανομείς μια μέρα πριν το θανατηφόρο περιστατικό στη Θεσσαλονίκη, και ένας 24χρονος σκοτώθηκε εν ώρα εργασίας στη Λυκόβρυση Αττικής. Η μοτοσυκλέτα που οδηγούσε ο 24χρονος, εξετράπη της πορείας της –λόγω των αντίξοων καιρικών συνθηκών που επικρατούσαν και προσέκρουσε σε τσιμεντένια κολώνα. Μάλιστα το περιστατικό καταγράφηκε ως τροχαίο, κι όχι ως εργατικό δυστύχημα.σημειώνει η Επιτροπή Αγώνα.Πηγή: voria.gr